**VÁLLALKOZÁSI SZERZŐDÉS**

Amely létrejött egyrészről: az **Országgyűlés Hivatala**

1055 Budapest, Kossuth Lajos tér 1-3.

Adószám: ……………………….

Képviseletében eljáró személy neve: …………………..

mint **Megrendelő** (továbbiakban: Megrendelő)

másrészről a(z): **………………………….**

……………………………...

Cg.: ………………………..

Adószám: ……………………..

Bankszámlaszám:……………………………….

Képviseletében eljáró személy neve: ………………………… mint **Vállalkozó** (a továbbiakban: Vállalkozó)

között, az alulírott helyen és időpontban, **„az Országház 0,4 kV-os erőátviteli berendezések felújítása és cseréje (655/2016.)”** tárgyában, a következő feltételek mellett.

**Előzmények**

* 1. A Megrendelő a közbeszerzésekről szóló 2015. évi CXLIII. törvény (Kbt.) alapján hirdetmény néküli tárgyalásos közbeszerzési eljárást folytatott le az „az Országház 0,4 kV-os erőátviteli berendezések felújítása és cseréje (655/2016.)” tárgyában, amely eljárás nyertese a Vállalkozó lett.
  2. A Vállalkozó a jelen Szerződés aláírásával kijelenti, hogy a közbeszerzési eljárásban a vállalkozói feladatokkal kapcsolatban a rendelkezésére bocsátott dokumentumokat, a Megrendelő követelményeit megismerte, azok tartalmát elfogadta, az eljárás során az elvégzendő munkával kapcsolatban további információ kérésére vonatkozó lehetőségével tisztában volt, minden az ajánlattételhez szükséges választ, információt megkapott, a Szerződés rendelkezéseit mindezekre is tekintettel magára nézve kötelezőnek elfogadja.

1. **A szerződés tárgya**

1. Jelen Szerződés aláírásával a Megrendelő megrendeli, a Vállalkozó pedig elvállalja az Országház 0,4 kV-os erőátviteli berendezéseinek felújítását a berendezések cseréjévela Megrendelő által rendelkezésre bocsátott – illetve jelen Szerződés mellékletét képező – műszaki tartalom és közbeszerzési dokumentáció alapján, valamint a vonatkozó jogszabályok figyelembevételével.
2. A Vállalkozó kötelezettségei magukban foglalják:

* a 0,4 kV-os erőátviteli elosztóberendezéseinek gyártását, beszerelése, beüzemelését, beállítását, üzembe helyezését,
* a régi berendezések elbontását,
* a betápláló kábelek cseréjét és bekötését,
* az építészeti helyreállítási munkák elvégzését,
* az elosztó berendezésekről megvalósulási dokumentáció készítését,
* az elosztó berendezésekre vonatkozóan érintésvédelmi- és szigetelési ellenállás mérés elvégzését és erre vonatkozó dokumentáció elkészítését,
* a berendezések használatára vonatkozó oktatást, betanítást,
* a berendezésekre vonatkozóan az igazolt teljesítést követő 2 évig terjedő időszakban karbantartási szolgáltatások nyújtását.

A Vállalkozó a terveket, dokumentációkat, dokumentumokat 3 példányban papíron és digitális formátumban „.dwg” vagy „.dxf” formátumban köteles a Megrendelő részére átadni.

A Vállalkozó kötelezettségei magukban foglalják a jelen Szerződés illetve annak mellékletei szerinti műszaki tartalom, feladatok teljes körű megvalósítását, minden munka, feladat elvégzését, amely a teljesítés során létrejött eredmény, átadott eszközök, kiépített rendszer, rendszerelemek rendeltetésszerű, biztonságos használatához szükséges.

1. A Vállalkozó a kivitelezési munkák (megvalósítás) – Megrendelő által igazolt – teljesítésétől (teljesítésigazolás kiállításától) számított 2 évig terjedő időszakban teljes körű karbantartási szolgáltatást nyújt a jelen Szerződés alapján megépített rendszerre és rendszerelemekre (ideértve az elosztóberendezéseket, az átadott eszközöket is) vonatkozóan, a gyártó, tervező illetve kivitelező által előírt, valamint az átadott eszközök kezelési, karbantartási utasításaiban szereplő előírásokat és az üzembiztonságot valamint a jogszabályi és hatósági előírásokat figyelembe véve. A karbantartás magában foglalja az összes, működőképességhez és garancia-fenntartáshoz szükséges tevékenység elvégzését és anyagok beépítését, felhasználását. A karbantartást a szükséges gyakorisággal, a karbantartási utasításokban (gyártói utasításokban), előírásokban foglaltak szerint köteles végezni a Vállalkozó. A karbantartás ütemezését a Megrendelővel egyezteti a Vállalkozó. A karbantartás körében a Vállalkozó feladata a Szerződés alapján megépített rendszer és rendszerelemek (ideértve az elosztóberendezéseket, az átadott eszközöket is) folyamatos üzemképes állapotban tartása, a rendszerek, eszközök ellenőrzése, beállítása is. A Vállalkozó teljes körű felelősséget vállal a karbantartási munkák elmulasztásából vagy nem megfelelő elvégzéséből származó valamennyi kárért.
2. A Vállalkozó a műszaki tartalom, tervek, műszaki rajzok, dokumentáció áttanulmányozását követően - jelen Szerződés aláírásával - kijelenti, hogy a Megrendelő által részére átadott illetve jelen Szerződés mellékletét képező műszaki tartalom, tervek, rajzok, dokumentáció a megvalósításra alkalmas, a műszaki tartalom alapján a Szerződés szerinti feladatok elvégezhetőek, kivitelezhetőek, azok teljes körű, gondos és magas színvonalú teljesítésére a Vállalkozó kész és képes.
3. A Szerződés tárgya szerinti feladatok, munkák műszaki (teljesítési) ütemezését (ütemterv) a Vállalkozó – a Szerződés megkötését megelőző közbeszerzési eljárásban beadott ajánlatában szereplő javaslat felhasználásával, az ajánlattevői kérdésekre adott válaszokban foglaltak és a tárgyalásokon megfogalmazott megrendelői igények, észrevételek valamint a jelen Szerződésben meghatározottak figyelembe vételével, a Megrendelő számára elfogadható formában és tartalommal – a Szerződés aláírását követő 3 munkanapon belül elkészíti és jóváhagyásra benyújtja a Megrendelő részére sávos ütemterv formátumban (2 papír alapú példányban). Az ütemezés a Szerződés mellékletévé válik megrendelői jóváhagyást követően. A kivitelezési munkák megkezdésének feltétele az ütemezés Megrendelő általi jóváhagyása.

A feladatok, munkák műszaki (teljesítési) ütemezését úgy kell elkészíteni, hogy a kivitelezési feladatok teljes egészében elkészüljenek a II.2. pontban meghatározott határidőre és eddig az időpontig az átadás-átvétel is lezáruljon.

A Vállalkozó feladatát és kötelezettségét képezi a szerződéses kötelezettségek teljesítéséhez szükséges összes organizációs feladat ellátása. A Vállalkozó az organizáció, az organizációs feladatok ellátása tekintetében köteles együttműködni a Megrendelővel és az Országházban munkát végző más Vállalkozókkal.

1. A Vállalkozó csak azon termékek esetében teljesít a (Megrendelő által a szerződéskötést megelőző közbeszerzési eljárásban átadott) dokumentációban, dokumentumokban találhatótól eltérő típusú termékkel, amelyekre vonatkozóan erről a közbeszerzési eljárásban benyújtott ajánlatában nyilatkozott és csatolta az adott termék műszaki specifikációját és ez alapján a Megrendelő a terméknek a dokumentációban (dokumentumokban) találhatóval való műszaki egyenértékűségét elfogadta.
2. **A Vállalkozó egyéb feladatai:**
3. A Vállalkozó feladata a folyamatos koordináció és tájékoztatás biztosítása a Szerződés alapján folyó munkavégzésről, szakági munkanemekről az Országházban folyó más munkák zavartalansága érdekében.
4. A Vállalkozó elkészíti és (1 papír alapú példányban és 1 digitális példányban) átadja mindazon műszaki dokumentumokat a Megrendelő részére, amelyek a jelen Szerződés szerinti feladatok, munkák teljes körű megvalósításához, a megvalósítás dokumentálásához és az átadás-átvételi eljárásához szükségesek.
5. A Vállalkozó kötelezettsége a Szerződés alapján megépített rendszerre és rendszerelemekre illetve az azok megvalósítása során beépített, átadott, szállított eszközökre, berendezésekre vonatkozó kezelési útmutatók átadása a Megrendelő részére.
6. A Vállalkozó köteles a Megrendelő által megnevezett számú szakembert betanítani (oktatni) a Szerződés alapján megépített rendszer és rendszerelemek illetve az azok megvalósítása során beépített, átadott, szállított eszközök, berendezések működtetésére, kezelésére, üzemeltetésére és ezt jegyzőkönyvvel igazolni.
7. A Vállalkozó feladata a szerződésszerű teljesítéséhez szükséges minden munka elvégzése (akkor is, ha azok a Szerződésben kifejezetten nem szerepelnek), amely a Megrendelőnek a Szerződés megkötésével elérni kívánt célja megvalósításához, a rendeltetésszerű használathoz, a szerződéses feladatok teljesítéséhez műszaki, biztonsági vagy jogi okokból szükséges. A Vállalkozó kötelezettsége minden olyan feladat ellátása, amely a Szerződés alapján megépített rendszer és rendszerelemek (ideértve az átadott eszközöket, a Szerződés és mellékletei szerinti teljes műszaki tartalmat) teljesen üzemképes, rendeltetésszerű és biztonságos használatának, működtetésének megkezdéséhez, a rendszer, rendszerelemek, eszközök, berendezések jogszabályoknak és az általános műszaki feltételeknek megfelelő, hiba- és hiánymentes megvalósításához szükséges.
8. **A teljesítés határideje, helye, módja**

A jelen Szerződés alapján megépítendő rendszernek üzemképes állapotba kell kerülnie legkésőbb 2017. június 15. napjára. Ezen határidőn belül az átadás-átvételnek, (beleértve az 5 napos próbaüzem lefolytatását is), az oktatásnak, betanításnak, a Megrendelő által előzetesen már elfogadott megvalósulási dokumentációk, továbbá érintésvédelmi- és szigetelési ellenállás mérésről készült dokumentációk a Megrendelő részére történő rendelkezésére bocsátásának, valamint a berendezésekre vonatkozó kezelési útmutatók átadásának meg kell történnie.

A Vállalkozó – a Megrendelővel egyeztetett időpontban – jogosult előteljesítésre.

A Karbantartási szolgáltatást a Vállalkozó a kivitelezés igazolt teljesítését követő 24 hónapon keresztül köteles nyújtani. A Vállalkozó az esedékessé váló karbantartási munkákat a Megrendelővel egyeztetett időpontban végzi el, és ennek érdekében egyeztetést kezdeményez a Megrendelővel.

A Megrendelő a jelen Szerződés aláírását követő 5 napon belül átadja a munkaterületet, amelyről a Felek jegyzőkönyv felvételére kötelesek. A munkaterület átadásának feltétele a feladatok, munkák műszaki (teljesítési) ütemezése (ütemterv) Megrendelő általi jóváhagyása.

1. A teljesítés helye: Országház, 1055 Budapest, Kossuth Lajos tér 1-3. Helyrajzi szám: 24894
2. A teljesítés során elkészült dokumentumokat a Megrendelő Műszaki Főosztálya részére, az Országgyűlés Hivatala Műszaki Főosztályán, az Országház földszint 14. számú szobában köteles a Vállalkozó átadni a Megrendelő részére.
3. A Vállalkozó I. osztályú, kifogástalan minőségben köteles teljesíteni.
4. A jelen Szerződés teljesítése során elvégzendő valamennyi építési kivitelezési munkában kizárólag olyan vállalkozás vehet részt, amelyre vonatkozóan a Magyar Kereskedelmi és Iparkamara által vezetett, építőipari kivitelezői tevékenységre jogosultak névjegyzéke (nyilvántartás) tartalmazza a vállalt tevékenységet. A szolgáltatásra kötelezett vállalkozó kivitelezők nyilvántartása szerinti nyilvántartási száma: …….
5. A munkákat az érintett épületben végzett hivatali tevékenység, illetve az ott zajló rendezvények minimális zavarásával lehet végezni. A Szerződés tárgya szerinti feladatokat az Országház folyamatos működésének biztosítása mellett kell végezni.
6. A munkákat bármely napszakban, a Megrendelővel egyeztetett időpontban lehet végezni. A munkavégzés során figyelembe kell venni a hatályos jogszabályokat, előírásokat. A Vállalkozó a munka megszervezése során figyelembe veszi azt a körülményt, hogy az érintett munkaterület elhelyezkedéséből adódóan az érintett épületben tartott rendezvények miatt esetenként le kell állítani a munkavégzést. A Vállalkozó a munka leállítása miatt nem jogosult a teljesítési határidő, valamint a vállalkozási díj, ellenérték módosítására. A munkaidőn túli, éjszakai és a munkaszüneti napokon való munkavégzés miatt külön díjazás nem számítható fel. A munkaterület, a szállítási útvonal védelme és folyamatos takarítása, tisztántartása is a Vállalkozó feladata. A Vállalkozó kijelenti, hogy a vállalkozási díj kialakításánál figyelembe vette azt a körülményt, hogy a teljesítés helyének jellegéből adódóan esetenként sor kerülhet a munkavégzés leállítására anélkül, hogy a Vállalkozó jogosulttá válna a vállalkozási díj emiatt történő megváltoztatására.
7. Amennyiben a Vállalkozó a munkavégzés során személyek testi épségét, épület, építmény állagát veszélyezteti, úgy a Megrendelőnek jogában áll a munkavégzést azonnal leállítani. Az ebből eredő mindennemű következmény a Vállalkozót terheli. A munkavégzés újrakezdése csak a veszély elhárítása után lehetséges a Megrendelő írásbeli engedélye alapján.
8. A Vállalkozó kijelenti, hogy a szerződés teljesítéséhez szükséges erőforrásokat, szakembereket és műszaki, technikai felszereltséget folyamatosan, a felelős műszaki vezetői jelenlétet a munkavégzés jellegének megfelelően biztosítja.
9. A Vállalkozó a szerződéses kötelezettségei teljesítését követően a munkaterületet az átvettel azonos minőségű állapotban adja vissza.

# **Vállalkozói díj, karbantartási díj**

1. A Vállalkozót a jelen Szerződésben és mellékleteiben foglalt kivitelezési feladatainak teljes körű szerződésszerű teljesítéséért összesen **nettó ……. + ÁFA** vállalkozói díj illeti meg**.**
2. A IV.1. pontban meghatározott vállalkozói díj átalánydíj, amely nem függ semmilyen külföldi vagy belföldi ár- vagy költségingadozástól, árfolyamváltozástól, továbbá amely magában foglalja a Vállalkozó feladatainak ellátásával és valamennyi jelen Szerződés szerinti szolgáltatásával kapcsolatos összes költségét, és a többletmunka díját a karbantartás értékének kivételével. A Vállalkozó köteles elvégezni a jelen Szerződés tartalmát képező, de a vállalkozói díj meghatározásánál figyelembe nem vett munkát és az olyan munkát is, amely nélkül a berendezések rendeltetésszerű használatra alkalmas megvalósítása nem történhet meg.
3. A Vállalkozót a Szerződés szerinti karbantartási szolgáltatások szerződésszerű teljesítéséért **nettó …….,- Ft + ÁFA/év**,azaz a karbantartás teljes idejére mindösszesen nettó …………..,- Ft + ÁFA. díj illeti meg, amely utólag, 12 hónapos időszakonként, évente 1 alkalommal kerül kifizetésre. A jelen pontban meghatározott ellenérték magában foglalja a karbantartási szolgáltatással kapcsolatos összes munkadíjat, költséget ideértve a karbantartással összefüggő feladatok végzése során felhasznált anyagköltséget (anyagdíjat) is és a javítások teljes ellenértékét, költségét is.
4. A Felek rögzítik, hogy a III. 1. pont szerinti vállalkozói díj és a III.3. pontban meghatározott karbantartási díj a Megrendelő által lefolytatott közbeszerzési eljárás alapján került megállapításra. A Vállalkozó kijelenti, hogy megértette és teljes körűen ismeri a jelen Szerződés szerinti feladatokat, ismeri Megrendelőnek az ügyleti szándékát, és a díjak ennek ismeretében kerültek megállapítására. A vállalkozói díj részletezését a jelen szerződés mellékletét képező költségvetés tartalmazza. A Vállalkozó kijelenti, hogy a Szerződés mellékletét képező tételes árazott költségvetés elkészítésekor a költségvetésben szereplő mennyiségi és minőségi adatokat, méretadatokat ellenőrizte, ezen adatok és a műszaki tartalom egyéb elemei között fennálló esetleges, a Vállalkozó számára hátrányos eltérések esetén a vállalkozási díj módosítását Vállalkozó nem kezdeményezheti, ennek alapján a Vállalkozó nem támaszthat a Megrendelővel szemben többletdíj, illetőleg a szerződés bármilyen egyéb módosítására vonatkozó igényt.
5. A vállalkozói díj magában foglalja a Vállalkozó által a Szerződés teljesítése során átadott szellemi alkotások felett a Megrendelőt megillető rendelkezési jogok, felhasználási jogok díját.
6. A Megrendelő a jelen szerződésben meghatározott ellenérték pénzügyi fedezetével rendelkezik.
7. A Vállalkozói díj és a karbantartási díj összege a szerződéskötést követően semmilyen jogcímen sem emelhető.
8. A Megrendelő pótmunka megrendelésére jelen szerződés szerint nem jogosult.
9. **A számlázási és fizetési feltételek, teljesítésigazolás rendje:**
10. Az ellenszolgáltatás teljesítésére magyar forintban a Kbt. 135. § (2), (5) bekezdései, a 322/2015. (X. 30.) Korm. rendelet 30.-32. §-ai, az adózás rendjéről szóló 2003. évi XCII. törvény 36/A-36/B §-ai és a Ptk. 6:130. § (1) bekezdése alkalmazásával, átutalással kerül sor. Alvállalkozó igénybevétele esetén a Kbt. 135. § (3) bekezdés alkalmazandó.
11. Előlegfizetés:
    1. A Vállalkozó a III.1. pontban meghatározott vállalkozói díj nettó összege 5%-ának megfelelő mértékű előleg kifizetését kérheti, amelyet - a Vállalkozó által benyújtott előlegbekérő alapján - a Megrendelő a munkaterület átadását követő 15 napon belül köteles kifizetni.
    2. Az előleg 15 napon belüli kifizetésének a feltétele, hogy a Vállalkozó az előlegbekérőt legkésőbb a munkaterület átadását követő 5 napon belül a Megrendelőnek benyújtsa, mert a Megrendelő a határidőben történő kifizetést csak így tudja biztosítani. Amennyiben a Vállalkozó az előlegbekérőt késedelmesen nyújtja be, a Megrendelő fizetési határideje a késedelmes napok számával kitolódik. Az előlegszámla kiállítása a 2007. évi CXXVII. törvény 59.§ és 163.§ értelmében az előleg kézhezvételét követően történik, mivel az előleg kézhezvétele számít a teljesítés időpontjának. Az előlegszámlát az előleg kézhezvételét követő 5 napon belül Vállalkozónak át kell adnia a Megrendelő részére. Az előlegbekérő benyújtásának feltétele a feladatok, munkák műszaki (teljesítési) ütemezése (ütemterv) Megrendelő általi jóváhagyása (eddig a Megrendelő előleget nem fizet).
    3. Az előleg összegének elszámolása az 1. szakaszszámlában történik (amennyiben a Vállalkozó előleg kifizetését kéri).
12. A teljesítésigazolás és számlázás rendje:

A kivitelezésre vonatkozóan:

* 1. A Vállalkozó a jelen Szerződés szerinti (a karbantartási szolgáltatások kivételével) összes feladat, munka tekintetében, a teljesítésigazolást követően, három szakaszszámla és egy végszámla benyújtására jogosult. A számla kifizetésének feltétele, hogy a Megrendelő a Vállalkozó teljesítésének megvizsgálása után igazolja a Szerződésben foglalt vállalkozói kötelezettségek adott számlához kapcsolódó részének szerződésszerű teljesítését. A Vállalkozó csak a Megrendelő által kiállított teljesítésigazolás kézhezvételét követően nyújthatja be a számláját.
     1. Az **1. szakaszszámla** a következő feladatok, munkák Megrendelő által – az erre vonatkozó költségvetési tételek szerint – igazolt, maradéktalan, szerződésszerű teljesítése után nyújtható be: a legyártott erőátviteli berendezések helyszínre (teljesítés helyére) szállítása (amely feladatok együttesen az I. ütemet képezik).

Az I. ütem teljesítésének határideje: a feladatok elvégzésének, a beruházás kivitelezésének, megvalósításának (a Szerződés mellékletét képező) ütemezése szerint 201…. …………………………….. .

Az 1. szakaszszámla összege a költségvetés alapján: …………….. ,- Ft + ÁFA.

* + 1. A **2.** **szakaszszámla** a következő feladatok, munkák Megrendelő által – az erre vonatkozó költségvetési tételek szerint – igazolt, maradéktalan, szerződésszerű teljesítése után nyújtható be: Vadászterm É-i és D-i tálaló (III/E, IV/E, EV4.2, I/E, II/E, EU4.1 jelű) elosztóberendezés felszerelése, üzembe helyezése (amely feladatok együttesen a II. ütemet képezik).

A II. ütem teljesítésének határideje: a feladatok elvégzésének, a beruházás kivitelezésének, megvalósításának (a Szerződés mellékletét képező) ütemezése szerint 201….. …………………………….. .

A 2. szakaszszámla összege a költségvetés alapján: ……………..,- Ft + ÁFA.

* + 1. A **3. szakaszszámla** a következő feladatok, munkák Megrendelő által – az erre vonatkozó költségvetési tételek szerint – igazolt, maradéktalan, szerződésszerű teljesítése után nyújtható be: ED2, ED3, ES2.1, ES3.1, ES4.1, VE1, GE jelű elosztóberendezések felszerelése, beüzemelése (amely feladatok együttesen a III. ütemet képezik).

A III. ütem teljesítésének határideje: a feladatok elvégzésének, a beruházás kivitelezésének, megvalósításának (a Szerződés mellékletét képező) ütemezése szerint 201….. …………………………….. .

A 3. szakaszszámla összege a költségvetés alapján: ……………..,- Ft + ÁFA.

* + 1. A kivitelezési munkákra (a Szerződés szerinti összes feladat a karbantartás kivételével) vonatkozóan a **végszámla** a Szerződésben meghatározott feladatok, kivitelezési munkák (ideértve a kezelési útmutatók és dokumentációk átadását, valamint az oktatást is) Megrendelő által igazolt, maradéktalan, teljes körű, szerződésszerű teljesítése után nyújtható be (a IV. ütem jelenti valamennyi a jelen Szerződés szerinti vállalkozói feladatot, amely nem esik az I-III. ütem körébe és a karbantartási feladatok sem tartoznak a IV. ütembe).

A végszámla benyújtásának feltétele továbbá, hogy a Vállalkozó a jólteljesítési biztosítékot (a jelen Szerződés V.4. pontja) Megrendelő rendelkezésére bocsássa és a használatbavételi engedély megkéréséhez szükséges felelős műszaki vezetői nyilatkozat, a szükséges engedélyek és egyéb szükséges iratok, nyilatkozatok megléte.

A végszámla összege a költségvetés alapján: …………..,- Ft + ÁFA.

* 1. A kivitelezési munkák teljesítésének igazolása átadás-átvételi eljárás lefolytatását követően történik, az átadás-átvételi eljárásról jegyzőkönyvet kell készíteni a vonatkozó jogszabályokban foglaltak figyelembevételével. Az átadás-átvétel előkészítése a Vállalkozó feladata.
  2. A műszaki átadás-átvétel lefolytatása a következők szerint történik:

3.3.1. A Vállalkozó által készített, Megrendelő által elfogadott írásbeli értesítést (készre jelentést) követően a Megrendelő 3 munkanapon belül megkezdi és a sikeres próbaüzem lefolytatását követően, legkésőbb 4 munkanapon belül befejezi az átvételt.

3.3.2 A megvalósult, kiépített rendszernek, rendszerelemeknek, eszközöknek a jelen Szerződésben és a Szerződés mellékleteiben foglaltak szerinti zavartalan, rendeltetésszerű működőképességét Vállalkozónak az üzembe helyezési jegyzőkönyv mindkét fél által történő aláírását követően, 5 naptári napon át folyamatosan tartó próbaüzemmel kell igazolnia. A próbaüzem alatt Vállalkozó helyszíni műszaki jelenétet köteles biztosítani. Az üzembe helyezés során üzempróbát kell tartani, az üzempróba minden olyan rendszer, berendezés, eszköz, egység üzemszerű, rendeltetésszerű működésének jegyzőkönyvezett ellenőrzése, amely a rendszer, rendszerelemek, eszközök biztonságos üzembe helyezéséhez, használatához elengedhetetlenül szükséges. Üzempróbát kell tartani minden olyan berendezés, rendszer, eszköz vonatkozásában, amelynek rendeltetésszerű használatára való alkalmasságát kizárólag működés közben lehet megállapítani.

3.3.3. Betanítás, oktatás: Vállalkozó köteles a próbaüzem megkezdése előtt a Megrendelő által megnevezett 3 szakembert 2 x 2 órás időben – a Megrendelővel közösen egyeztetett időpontban – betanítani (oktatni) a Szerződés alapján megépített rendszer és rendszerelemek illetve az azok megvalósítása során beépített, átadott, szállított eszközök, berendezések működtetésére, kezelésére, üzemeltetésére és ezt jegyzőkönyvvel igazolni. A betanítás, oktatás során ismertetni kell különösen a rendszer, rendszerelemek, eszközök felépítését, az egyes berendezések kezelését és az esetleges meghibásodások esetén követendő eljárásokat. Az oktatás végére az oktatásban részesült munkatársaknak képesnek kell lenniük a rendszer, rendszerelemek, berendezések önálló működtetésére.

3.3.4. A megvalósult, kiépített rendszereket, berendezéseket, eszközöket érintő jelentős illetve rendeltetésszerű használatot érintő üzemzavar, hiba, leállás esetén a műszaki átadás-átvétel az újraindítástól számítottan teljes időtartamban újrakezdődik.

* 1. A készre jelentés elfogadásának feltétele a Szerződésben illetve mellékleteiben meghatározott valamennyi rendszer, rendszerelem, berendezés, eszköz hiánytalan beépítettségét, kivitelezését, hibamentes, zavartalan együttműködését igazoló, a Vállalkozó és a Megrendelő képviselői által aláírt üzembe helyezési jegyzőkönyv megléte. Az üzembe helyezési jegyzőkönyvben fel kell tüntetni a rendszerbe illesztett berendezések, eszközök megnevezését, típusát, gyártási számát, továbbá azonosításra alkalmas részeinek meghatározását is. Az üzembe helyezési jegyzőkönyv aláírásának feltétele a kiépített rendszerre, rendszerelemekre, beépített (átadott) berendezésekre, eszközökre és anyagokra vonatkozó, következő mellékletek csatolása:
* felhasznált termékekre vonatkozó teljesítmény nyilatkozatok,
* felelős műszaki vezetői nyilatkozatok,
* kivitelezői nyilatkozat,
* érintésvédelmi jegyzőkönyv, mérési jegyzőkönyv
* megvalósulási (terv)dokumentáció,
* a sikeres üzempróbát igazoló jegyzőkönyv,
* a beépítésre került, átadott berendezések, anyagok, teljesítéshez felhasznált termékek (szoftverek) magyar nyelvű használati és karbantartási utasításai, karbantartási tervek,
* a beépített, átadott berendezések üzemeltetéséhez, karbantartásához szükséges információk, adatok, kezelési utasítások,
* a kezelő személyzet oktatásának, betanításának elvégzését igazoló jegyzőkönyv.
  1. A kivitelezési munkák teljesítése a sikeres próbaüzem lefolytatását követően kerülhet elismerésre. Ennek (a teljesítés elismerése, igazolása) feltétele a következők megléte:
* sikeres próbaüzem lefolytatását igazoló jegyzőkönyv,
* építési napló és mellékletei,
* jótállásra vonatkozó okmányok,
* kivitelezési (megvalósulási) dokumentáció csatolása,
* a beépítésre került berendezések, eszközök, magyar nyelvű használati és karbantartási utasításainak átadása,
* a beépített berendezések, eszközök üzemeltetéséhez, karbantartásához szükséges információk, kezelési utasítások átadása, karbantartási tervek,
* a lebontott berendezések átvételéről készített jegyzőkönyv,
* a hulladék nyilvántartó lap.
  1. Valamennyi, a Szerződésben meghatározott határidős feladat (munka, munkarész, feladat, dokumentáció szolgáltatás, jóváhagyás megszerzése, stb.) akkor tekinthető teljesítettnek, amikor a Vállalkozó által befejezett, készre jelentett feladatot a Szerződésben és a jogszabályokban meghatározott módon Megrendelő és/vagy Műszaki Ellenőr és/vagy a kérdésben hatáskörrel rendelkező hatóság teljes körűen (jog- és szerződésszerűként) elfogadta. Amennyiben a jóváhagyás elutasításra kerül (elfogadásra nem kerül sor) vagy nem teljeskörű, a Vállalkozó késedelme bekövetkezik, és az adott feladatot újra elvégezni vagy átdolgozni köteles.
  2. Az átadás-átvételi jegyzőkönyv tartalmazza mindazokat a tényeket, amelyek jogvita esetén jelentősek lehetnek, így különösen a 191/2009. (IX. 15.) Korm. rendelet 32. §-ban foglaltakat.
  3. Szakaszszámlához kapcsolódó vállalkozói feladatok, munkák, kötelezettségek teljesítésének igazolása teljesítésigazolás Megrendelő általi kiállításával, teljesítésigazolási jegyzőkönyv készítésével, aláírásával történik.

A karbantartásra vonatkozóan:

* 1. A karbantartás tekintetében a jelen Szerződés az ÁFA törvény 58. §-a szerint elszámolási időszakra kötött ügyletnek minősül. Elszámolási időszak: 6 hónap. A karbantartásra vonatkozó számlák benyújtásának feltétele, hogy a Megrendelő a Vállalkozó teljesítésének megvizsgálása után igazolja a Szerződésben foglalt (adott számlához kapcsolódó) vállalkozói kötelezettségek szerződésszerű teljesítését.
  2. A karbantartás vonatkozásában a Felek munkanaplót vezetnek, amely tartalmazza az elvégzett karbantartási munkát, az anyagok felhasználását, alkatrészek beépítését, a Megrendelő részéről észlelt üzemzavar leírását, valamint a Vállalkozó által teljesített javításokat, illetve a meghibásodás okának feltüntetését. Az elvégzett karbantartási munkákat a Megrendelő a Vállalkozó által kiállított munkalapon igazolja. A munkalapok 3 példányban készülnek, amelyekből az eredeti példány a számlázás bizonylata, a másodpéldány a teljesítés igazolására jogosult személyt illeti meg, a 3. példány a Vállalkozóé. A teljesítés Megrendelő általi igazolásának feltétele a Vállalkozó képviseletére jogosult személy által aláírt nyilatkozat megléte (Megrendelő részére történő átadása), amelyben Vállalkozó kijelenti, hogy minden előírt feladatot elvégzett teljes körűen.
  3. A számlák kifizetésének módja:
     1. A Megrendelő a Vállalkozó felé kifizetési kötelezettségeit – amennyiben a Vállalkozó a teljesítéshez alvállalkozót nem vesz igénybe – a Ptk.-ban foglaltakra figyelemmel, a számla kézhezvételének napját követő 30 napon belül teljesíti.
     2. Amennyiben a Vállalkozó a teljesítéshez alvállalkozót vesz igénybe, úgy a Megrendelő a következő szabályok szerint fizeti ki a Szerződésben foglalt ellenértéket:

a) a Vállalkozóként szerződő fél/felek legkésőbb a teljesítés elismerésének időpontjáig nyilatkoznak, hogy közülük melyik mekkora összegre jogosult az ellenértékből;

b) a Vállalkozóként szerződő fél/felek legkésőbb a teljesítés elismerésének időpontjáig nyilatkoznak, hogy az általuk a teljesítésbe a Kbt. 138. § szerint bevont alvállalkozók egyenként mekkora összegre jogosultak az ellenértékből;

c) a Megrendelő felhívja a Vállalkozót valamint annak alvállalkozóit, hogy a teljesítés elismerését követően állítsák ki számláikat, egyidejűleg felhívja őket, hogy amennyiben nem szerepelnek az adózás rendjéről szóló 2003. évi XCII. törvény (a továbbiakban: Art.) 36/A. §-a szerinti köztartozásmentes adózói adatbázisban, nyújtsák be a tényleges kifizetés időpontjától számított harminc napnál nem régebbi együttes adóigazolást;

d) a Megrendelő a Vállalkozói és az alvállalkozói teljesítés ellenértékét a számla kézhezvételét követő harminc napon belül közvetlenül utalja át a Vállalkozó(k)nak és az alvállalkozó(k)nak;

e) a d) pontban foglaltaktól eltérően, ha a Vállalkozó(k)nak, vagy az alvállalkozó(k)nak a kifizetés időpontjában az együttes adóigazolás alapján köztatozása van, a Megrendelő az érintett teljesítés ellenértékét a köztartozás erejéig az Art. 36/A. § (3) bekezdése szerint visszatartja.

* 1. A Megrendelő a Vállalkozó számára teljesítendő kifizetési kötelezettségeit a Vállalkozó …… Bank által vezetett ……… számú számlája javára való átutalással teljesíti.
  2. A számlákon a következők szerint kell a címzést szerepeltetni: Országgyűlés Hivatala 1055 Budapest, Kossuth Lajos tér 1-3.
  3. Késedelmes fizetés esetén a Vállalkozó a Ptk. 6:155. §-ában foglaltak szerint jogosult késedelmi kamatra.
  4. A Vállalkozó kötelezettséget vállal arra, hogy

a) nem fizet, illetve számol el a szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek a nyertes ajánlattevő adóköteles jövedelmének csökkentésére alkalmasak;

b) a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a Kbt. 143. § (3) bekezdése szerinti ügyletekről az ajánlatkérőt haladéktalanul értesíti.

1. **Szerződést biztosító mellékkötelezettségek, kártérítés**
2. **Kötbérek**
   1. A kötbér a Megrendelőnek akkor is jár, ha kára nem merült fel.
   2. A Felek megállapodnak, hogy az alábbiak szerint a Megrendelőt megillető kötbérek összegét az esedékes számla összegébe a Megrendelő jogosult egyoldalú nyilatkozattal beszámítani és ez esetben a Megrendelő csak a számla és a kötbér közötti különbözetet köteles megfizetni. A Megrendelő jogosult kötbérigényét a jelen szerződés szerinti biztosítékok terhére érvényesíteni.
      1. **Késedelmi kötbér** 
         1. A Megrendelő késedelmi kötbérre jogosult, amennyiben a Vállalkozó a jelen Szerződésben meghatározott alábbi kötelezettségeit a Szerződésben illetve mellékleteiben (az adott kötelezettségekre nézve) meghatározott határidőhöz képest késedelmesen teljesíti.
         2. A Szerződés tárgya szerinti feladatok, munkák műszaki (teljesítési) ütemezésének (ütemterv) elkészítésére és benyújtására vonatkozó vállalkozói kötelezettség késedelmes teljesítése esetén a kötbér mértéke naponta a késedelem minden megkezdett napja után a teljesítés napjáig: 10.000 Ft/nap addig, ameddig úgy adja be Vállalkozó azt, hogy további javítás nélkül elfogadja a Megrendelő.
         3. A Vállalkozónak a jelen Szerződés szerinti kivitelezési munkák teljes körű elvégzésére, a kivitelezés jelen Szerződés II.1. pontjában foglalt véghatáridejére teljesítendő feladatok elvégzésére vonatkozó kötelezettségeinek késedelmes teljesítése esetén a kötbér mértéke naponta a késedelem minden megkezdett napja után a teljesítés napjáig: 500.000 Ft/nap.
         4. A Vállalkozó VI) 3.3. pontban foglalt kötelezettségeinek (javítás megkezdése, elvégzése) késedelmes teljesítése esetén a kötbér mértéke naponta a késedelem minden megkezdett napja után a teljesítés napjáig: 20.000 Ft/nap.
         5. A Vállalkozó karbantartásra vonatkozó kötelezettségeinek késedelmes teljesítése esetén a kötbér mértéke naponta a késedelem minden megkezdett napja után a teljesítés napjáig: 100.000 Ft/nap.
         6. A Vállalkozót a kikötött késedelmi kötbérek megfizetése nem mentesíti a teljesítés alól.
      2. **Hibás teljesítés miatti kötbér**

1.2.2.1. A Vállalkozó 100.000 Ft/esemény mértékű hibás teljesítés miatti kötbért köteles fizetni a Megrendelő részére megrendelői jóváhagyás nélküli anyagok felhasználása, beépítése esetén (a visszabontásra vonatkozó kötelezettségtől függetlenül) eseményenként.

1.2.2.2 A Szerződés szerinti munkák, feladatok, szolgáltatások hibás – szerződésben, előírásokban foglaltaknak nem megfelelő – teljesítése esetén a hiba kijavítására meghatározott határidő eredménytelen elteltétől a Vállalkozó a hiba kijavításáig naponta, minden megkezdett nap után 100.000 Ft/nap mértékű hibás teljesítés miatti kötbért köteles fizetni Megrendelő részére.

* + 1. **Meghiúsulási kötbér** 
       1. A Felek meghiúsulási kötbért kötnek ki arra az esetre, amennyiben olyan okból, amelyért a Vállalkozó felelős a jelen Szerződés teljesítése részben vagy egészben meghiúsul (ideértve különösen azon eseteket, ha a Vállalkozó magatartása miatt a Megrendelő a Szerződéstől vagy annak valamely részétől jogszerűen eláll vagy a Szerződést a Megrendelő azonnali hatállyal felmondja, vagy a Vállalkozó a teljesítést jogos ok nélkül megtagadja).
       2. A meghiúsulási kötbér mértéke a teljes nettó vállalkozói díj 25%-a.
       3. A meghiúsulási kötbér esedékessége az a nap, amikor a jelen Szerződés részben vagy egészben megszűnik, vagy a Megrendelő a meghiúsulásról tudomást szerez.
    2. Amennyiben a megépített, kivitelezett rendszer egésze, vagy rendszerelemek valamelyike 2 munkanapnál hosszabb ideig vállalkozói hiba vagy mulasztás miatt biztonságosan vagy rendeltetésszerűen nem használható, a Megrendelő naponta 100.000.-Ft összegű kötbérre jogosult ennek időtartamára vonatkozóan.
    3. A Felek kötbért kötnek ki arra az esetre, amennyiben a Vállalkozó nem tesz eleget az alvállalkozó bevonásával kapcsolatos, a Kbt. 138. § (2) bekezdésében illetve a jelen Szerződésben előírt előzetes bejelentési kötelezettségének. A bejelentési kötelezettség elmulasztása esetén fizetendő kötbér 200.000 Ft/alvállalkozó.
  1. Amennyiben a Vállalkozó a szerződésszegés következményeinek elhárítása vagy enyhítése érdekében a szerződésszerű teljesítés akadályáról, illetve késedelme előrelátható idejéről elvárható időben nem tájékoztatja a Megrendelőt, a kötbér 10%-a akkor is jár, ha a Vállalkozó a felelősség alól magát egyébként kimenti.

1. **Teljesítési biztosíték** 
   1. A Vállalkozó kötelezettsége, hogy a Szerződés aláírását követő 5 napon belül a Szerződés teljesítésének elmaradásával (ideértve a késedelmes teljesítést is) kapcsolatos megrendelői igények biztosítékául szolgáló, a teljes nettó vállalkozói díj 3 %-ának megfelelő mértékű, a Vállalkozó által a Kbt. 134. § (6) bekezdés a) pontjában meghatározottaknak megfelelően választott, kedvezményezettként a Megrendelőt megjelölő teljesítési biztosítékot nyújtson a kivitelezési munkák véghatáridejét egy hónappal meghaladó érvényességi idővel.
   2. A biztosíték okmányának eredeti példánya annak átadását követően a jelen szerződés mellékletévé válik.
   3. A biztosíték nyújtásnak a teljes időtartam alatt folyamatosnak és időbeli megszakítás nélkülinek kell lennie.
2. **Jótállási kötelezettség**
   1. A Vállalkozó a kivitelezési munkák elvégzésének Megrendelő által igazolt teljesítésétől számított …. éves időtartamra a Ptk. 6:171.-6:173. §-ai szerint jótállást vállal a jelen Szerződés hibátlan teljesítéséért, a teljesített munkákért, nyújtott szolgáltatásokért, a beépített berendezés hibátlan működéséért, illetve az átadott eszközökre, termékekre, elvégzett munkákra vonatkozóan.
   2. A Vállalkozó kijelenti és jótállást vállal, hogy az általa átadott és beépített anyagok, eszközök újak, alkalmasak a rendeltetésszerű használatra, mentesek minden anyagbeli, tervezési, kivitelezési és egyéb hibától.
   3. A Vállalkozó a jótállási idő alatt a Megrendelő által észlelt és a Vállalkozó részére bejelentett hibák javítását köteles a bejelentést követően haladéktalanul, legkésőbb a bejelentés kézhezvételétől számított 24 órán belül megkezdeni, és a hibajavítást 48 órán belül elvégezni.
   4. A Vállalkozó térítésmentesen azonnali csereeszköz biztosítására köteles a meghibásodott eszköz funkcionális pótlása vagy – az eszköz javíthatósága esetén – annak javítási ideje alatti helyettesítése érdekében, abban az esetben, ha egyébként nem oldható meg a további biztonságos és zavartalan üzemeltetés.
   5. Amennyiben a Vállalkozó nem kezdi meg, illetve nem végzi el a hibaelhárítást a 6.3. pontban előírt határidőn belül, úgy Megrendelő jogosult a hibajavítást a Vállalkozó kockázatára és költségére elvégezni vagy mással elvégeztetni illetve a jelen Szerződés szerinti biztosítékok terhére az ezzel kapcsolatos igényeit érvényesíteni. A javítások, hibaelhárítás Megrendelő vagy 3. személy (Vállalkozótól eltérő más vállalkozás) általi végzése, illetve a karbantartási kötelezettség Vállalkozó általi elmulasztása nem érinti a Vállalkozónak a Szerződés szerinti jótállási, garanciális és karbantartási kötelezettségeit.
   6. A jótállási időszak alatt bejelentett garanciális követelések (jótállási igények) a jótállási idő lejárta után három hónapon belül is érvényesíthetők.
   7. Amennyiben a Vállalkozó jótállási kötelezettsége alapján valamely alkatrészt vagy eszközt kicserél, úgy annak jótállási ideje a csere napjától újra kezdődik.
   8. Amennyiben a jótállási kötelezettség teljesítése során valamely hatóság új vagy módosított engedélyének, hozzájárulásának vagy nyilatkozatának beszerzése válik szükségessé, úgy a Vállalkozó köteles az erre irányuló eljárás lehető legrövidebb időn belüli lefolytatása érdekében teljes körű ügyintézést ellátni (és a szükséges dokumentumokat elkészíteni), amely eljárás valamennyi költségét a Vállalkozó köteles viselni.
   9. A Vállalkozó felelős azért, hogy az általa átadott berendezések és eszközök rendelkezzenek minőségi bizonyítvánnyal és a Magyarországon előírt engedélyekkel.
3. **A jólteljesítési biztosíték**
   1. A Vállalkozó a Szerződés hibás teljesítésével kapcsolatos megrendelői igények biztosítékaként – a Kbt. 134. § (6) bekezdés a) pontjának megfelelő – jólteljesítési biztosítékot nyújt Megrendelőnek a kivitelezési munkák elvégzésének Megrendelő által igazolt teljesítésétől (teljesítésigazolás kiállításától) számított …. évre szóló érvényességi idővel a teljes nettó vállalkozói díj 3%-át kitevő értékben. A kivitelezési munkák teljes körű elvégzése igazolt teljesítését követően kifizetendő összegre vonatkozó végszámla benyújtásának feltétele ezen biztosíték (illetve az arról szóló eredeti okmány) Megrendelő részére történő átadása. A jólteljesítési biztosítékot a Megrendelő azokban az esetekben veheti igénybe, amennyiben a Vállalkozó hibásan teljesít. A biztosítékról szóló eredeti okmány annak átadását követően a szerződés mellékletévé válik.
   2. A Vállalkozó hibásan teljesít, amennyiben kötelezettségeit nem teljesíti szerződésszerűen illetve az általa teljesített bármely munka, szolgáltatás nem felel meg a Szerződés illetve annak mellékletei szerinti követelményeknek vagy a hatályos jogszabályi rendelkezéseknek vagy előírásoknak vagy a hatályos magyar szabványoknak, szakmai szokásoknak vagy egyéb, jelen Szerződés teljesítése során a részteljesítésekben meghatározott és a Megrendelő által elfogadott műszaki és egyéb követelményeknek.
4. **Kártérítés**
   1. A Vállalkozó köteles az általa okozott károkat a Megrendelő számára megtéríteni.
   2. A Felek megállapodnak, hogy a Megrendelőt megillető kárigények, kötbérigények összegét az esedékes számla összegébe a Megrendelő jogosult egyoldalú nyilatkozattal beszámítani és ez esetben a Megrendelő csak a számla és a kötbérigény (kárigény) összege közötti különbözetet köteles megfizetni. A Megrendelő jogosult kárigényét, kötbérigényét a jelen szerződés szerinti biztosítékok terhére érvényesíteni.
5. **Utófelülvizsgálat**
6. A Felek megegyeznek, hogy a sikeres műszaki átadás-átvétel napjától számított legfeljebb 1 (egy) év leteltekor utófelülvizsgálati eljárást tartanak és a munkát újból megvizsgálják, a vizsgálat alapján felfedezett hibákat, hiányokat valamint az érvényesíteni kívánt igényeket jegyzőkönyvben rögzítik. A Megrendelő készíti elő az utófelülvizsgálati eljárást és hívja meg arra a Vállalkozót, amelyen a Vállalkozó köteles megjelenni és részt venni.
7. Az utófelülvizsgálati eljárást a Felek a Megrendelő által készített hibajegyzékre figyelemmel folytatják le.
8. **Felelősségbiztosítás**
9. A kivitelezéssel érintett munkaterületen a Vállalkozó viseli a kárveszélyt a munkaterület átvételétől a Szerződés teljesítéséig. A Vállalkozó az érvényben lévő jogszabályokkal összhangban felelősséget vállal a saját és az általa igénybe vett alvállalkozók, közreműködők, teljesítési segédek munkájáért és egyéb teljesítéséért. A Vállalkozó köteles helytállni valamennyi kárért, amit saját maga vagy alvállalkozói, egyéb közreműködői okoztak a Megrendelőnek vagy harmadik személyeknek a Szerződés teljesítésével összefüggésben. A Vállalkozó köteles a tudomására jutott káreseményről a Megrendelőt haladéktalanul írásban értesíteni, különös tekintettel a személyi sérüléssel járó vagy jelentősebb vagyoni hátrányt okozó eseményekre. Az értesítésben meg kell jelölnie a káresemény körülményeit, a kár természetét és ismert mértékét.
10. A Vállalkozó legkésőbb a szerződéskötést követő 5 napon belül köteles a jelen Szerződésben meghatározott tárgyra (munkákra) vonatkozó, saját maga és alvállalkozói, továbbá közreműködői, teljesítési segédei által nyújtott, a Szerződés tárgyát képező feladatokkal, illetve a Szerződéssel összefüggő szolgáltatásokkal okozott károkra vonatkozó, a munkák megkezdésétől kezdődő a kivitelezési munkák teljesítésének véghatáridejét kettő hónappal meghaladó időtartamra szóló, a Megrendelő által elfogadott tartalmú teljes körű felelősségbiztosítást kötni, vagy érvényes biztosítását e munkákra kiterjeszteni, és a biztosítási okmányt (eredeti példányban) Megrendelőnek átadni. A biztosítási okmányok eredeti példányai azok átadását követően a szerződés mellékleteivé válnak.
11. A felelősségbiztosítási szerződés szerint a kárkifizetési limit legalább 10.000.000 forint/káresemény és legalább 50.000.000 forint / év kell, hogy legyen.
12. A fenti 2-3. pontban foglaltaknak megfelelő érvényes, hatályos felelősségbiztosítás hiányában a munkaterület átadása és a munka megkezdése nem lehetséges. A felelősségbiztosítás hiánya miatt bekövetkező késedelemből származó összes következmény a Vállalkozót terheli.
13. **Alvállalkozó igénybevétele**
14. A Vállalkozó legkésőbb a szerződés megkötésének időpontjában köteles valamennyi olyan alvállalkozót bejelenteni, amely részt vesz a szerződés teljesítésében. Az alvállalkozók felsorolását a 4. számú mellékletként csatolt nyilatkozaton kell a Vállalkozónak bejelentenie.
15. A Vállalkozó köteles a Megrendelőnek előzetesen írásban bejelenteni a Szerződés teljesítéséhez igénybe venni kívánt és a jelen Szerződés 8. számú mellékletében megjelölt alvállalkozók szintjén bekövetkező változtatási igényét. Az új alvállalkozók jelen szerződés teljesítésébe való bevonására a Kbt. 138. §-ában foglaltak vonatkoznak. A Vállalkozó kizárólag a Megrendelő előzetes hozzájárulásával vonhat be új alvállalkozót a jelen szerződés teljesítésébe, ha azzal szemben kizáró ok nem áll fenn.
16. A Kbt. 138. § (1) bekezdése alapján a szerződést a közbeszerzési eljárás alapján nyertes ajánlattevőként szerződő félnek, illetve közösen ajánlatot tevőknek kell teljesítenie. Az alvállalkozói teljesítés összesített aránya nem haladhatja meg a nyertes ajánlattevő (ajánlattevők) saját teljesítésének arányát. A Kbt. 142. § (5) bekezdésének alkalmazása szempontjából súlyos szerződésszegésnek minősül amennyiben a Vállalkozó nem tesz eleget az alvállalkozó bevonásával kapcsolatos, a Kbt. 138. § (2) bekezdésében illetve jelen Szerződésben előírt előzetes bejelentési kötelezettségének.
17. A Kbt. 138. § (5) bekezdése alapján építési beruházás esetén a teljesítésben részt vevő alvállalkozó nem vehet igénybe saját teljesítésének 50%-át meghaladó mértékben további közreműködőt.
18. **A szerződéstől való elállás és a szerződés felmondása a Megrendelő részéről**
19. A Megrendelő a Vállalkozóhoz intézett írásbeli nyilatkozattal elállhat a Szerződéstől illetve azonnali hatállyal felmondhatja a Szerződést különösen, ha:
    1. a Vállalkozó szerződéses kötelezettségeit súlyosan vagy ismételten megszegi,
    2. a Vállalkozó a Megrendelő által megadott határidőn belül nem tesz eleget a megrendelői felhívásnak, hogy szerződésszerű kötelezettségeinek feleljen meg,
    3. a Vállalkozó hibásan teljesít (azaz Vállalkozó két megrendelői elutasítás után harmadik alkalommal is olyan módon szolgáltat, amelyet a Megrendelő nem fogad el),
    4. a Vállalkozó kétszeri felszólítás ellenére nem teljesíti a Megrendelő által adott utasításokat,
    5. a Vállalkozó fizetésképtelenné válik, felszámolási, végelszámolási eljárás indul vele szemben, felfüggeszti gazdasági tevékenységét, beszünteti kifizetéseit,
    6. beszerzési eljárásban a Vállalkozó hamis adatokat közölt vagy az eljárás nyerteseként szerződéses kötelezettségeinek nem tett eleget,
    7. az adott kötelezettségre előírt teljesítési határidő előtt nyilvánvalóvá válik, hogy a Vállalkozó a munkát csak számottevő (14 napot elérő) késéssel vagy – a fogyatékosság kiküszöbölésére tűzött közösen meghatározott határidő letelte ellenére is – hibásan tudja elvégezni,
    8. a Vállalkozó valamely teljesítési határidő vonatkozásában 14 napot meghaladó késedelembe esik, valamint
    9. jelen Szerződésben vagy jogszabályban meghatározott egyéb esetekben.
20. A Felek megállapodnak, hogy a Megrendelő az elállási (illetve azonnali hatályú felmondási) jogát az annak alapjául szolgáló körülmény bekövetkezésének napját követő naptól kezdődően jogosult gyakorolni a Vállalkozóhoz intézett egyoldalú írásbeli nyilatkozatával. A Megrendelő által gyakorolt elállás az elállási nyilatkozat hatályosulása idején folyamatban lévő Munkafázis megkezdésének időpontjára visszamenőleg szünteti meg a Szerződést.
21. A Megrendelő jogosult a Szerződéstől elállni, amennyiben a Jelen Szerződésbe foglalt kötelezettség teljesítéshez szükséges költségvetési fedezetet a központi költségvetés nem biztosítja, vagy az elvonásra kerül. Ebben az esetben az elállás időpontjáig történt szolgáltatásokkal a Felek egymással elszámolnak.
22. A Megrendelő a Szerződést felmondhatja, vagy – a Ptk.-ban foglaltak szerint – a szerződéstől elállhat a Kbt. 143. § (1) bekezdésében foglalt esetekben is. A Megrendelő a Szerződést köteles felmondani, vagy – a Ptk.-ban foglaltak szerint – attól elállni a Kbt. 143. § (2) bekezdésében foglalt esetekben.
23. A Vállalkozó szerződésszerű vagy jogszerű megrendelői elállás, felmondás esetén a Vállalkozó kárainak megtérítésére nem tarthat igényt.
24. Az ajánlatkérőként szerződő fél jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon -, ha

a) a nyertes ajánlattevőként szerződő félben közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;

b) a nyertes ajánlattevő közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a 62. § (1) bekezdés k) pont kb) alpontjában meghatározott feltétel.

1. **Szerzői jog, szellemi alkotáshoz fűződő jogok**
   1. A Vállalkozó jelen szerződés aláírásával területi korlátozás nélküli, határozatlan időtartamra – azaz a művek/szellemi alkotások teljes védelmi idejére – szóló, teljes körű, kizárólagos, harmadik személynek átengedhető felhasználási jogot enged a Megrendelőnek a jelen szerződés teljesítése során létrejött illetve átadott művek, mű részletek, szellemi alkotások tekintetében.
   2. A Vállalkozó kijelenti és jogszavatosságot vállal azért, hogy az általa teljesített szolgáltatások, munkák, átadott művek illetve azok bármely részének a Megrendelő által történő felhasználása nem sérti harmadik személy szerzői jogát illetve bármely szellemi alkotáshoz fűződő jogát. A Vállalkozó harmadik személy(ek) esetleges igényeivel szemben közvetlenül tartozik helytállni.
2. **Titoktartás**
3. A Vállalkozó a Megrendelő érdekkörébe tartozó, közérdekű adatnak, és közérdekből nyilvános adatnak nem minősülő információt köteles megtartani, és a titoktartási kötelezettséget köteles alkalmazottaival, foglalkoztatottaival és alvállalkozóival, valamint az alvállalkozók alkalmazottjaikkal és valamennyi a jelen Szerződés teljesítésébe bevont közreműködővel is betartatni. Az titok megsértéséből eredően okozott károkért a Vállalkozó felel.
4. A titoktartási kötelezettség megszegése súlyos szerződésszegésnek minősül.
5. A titoktartási kötelezettség alól jogszabály felmentést adhat.
6. **Felek közötti kapcsolattartás szabályai, a Felek képviselői**
7. A Szerződéssel, annak teljesítésével kapcsolatos nyilatkozatok megtételére az alábbi személyek jogosultak
   * 1. Megrendelő részéről:
        1. Polyák László tel: 06-1/441-4147, fax: 06-1/441-4830 e-mail: Laszlo.Polyak@parlament.hu
     2. Vállalkozó döntési jogkörrel rendelkező képviselője:
8. A jelen Szerződést érintő összes nyilatkozatot, jognyilatkozatot a kijelölt kapcsolattartó kizárólag írásban – az átvétel helyét és idejét dokumentáló módon – teheti meg érvényesen a megjelölt értesítési címre.
9. Minden, a másik félnek benyújtandó, jelen Szerződés tárgyát érintő dokumentumot a felek székhelyére, műszaki kérdésben jelen szerződésben meghatározott kapcsolattartó címére kell megküldeni. A küldeményt elektronikus levélben illetőleg tértivevényes küldeményként feladott nyilatkozat, jognyilatkozat esetén a megérkezést követő első munkanapon, személyes átadás esetén azonnal kézbesítettnek kell tekinteni.
10. A kijelölt képviselők és kapcsolattartók akadályoztatása esetére a felek meghatalmazott helyettesről kötelesek gondoskodni, melynek elmaradása nem eshet a másik fél terhére. Amennyiben valamely technikai ok a küldemények fogadását akadályozná, illetve lehetetlenné tenné, felek kötelesek a másik felet erről – illetve a hiba megszűnéséről – haladéktalanul rövid úton értesíteni. Ebben az esetben az akadályoztatásra vonatkozó jognyilatkozat telefonon is megtehető azzal, hogy az akadályoztatási nyilatkozat telefonon történő megtételének igazolása a nyilatkozattevőt terheli.
11. **Egyéb megállapodások**

A Vállalkozónak a Megrendelő igénye szerint be kell mutatnia az alkalmazott anyagmintákat, eszközöket, termékeket valamint az azok megfelelőségét igazoló dokumentumokat, tanúsítványokat a Megrendelő felé.

A Vállalkozó által nyújtott szolgáltatásoknak, valamint az építési célra felhasznált anyagoknak, az alkalmazott technológiáknak meg kell felelniük a műszaki dokumentációban meghatározott szabványoknak és követelményeknek, továbbá az 1997. évi LXXVIII. törvény előírásainak, ideértve a törvény megfelelőségi igazolásra vonatkozó rendelkezéseit is.

A jelen Szerződés szerinti munka, feladat megvalósítása nem építési hatósági engedély-köteles. A 2007. évi CXXVII. törvény (Áfa tv.) 142. § (1) bekezdés b) pontja nem alkalmazandó.

A Vállalkozó a jelen Szerződés tárgyát képező munkálatok során az építőipari tevékenységre vonatkozó jogszabályoknak (különösen 191/2009. (IX. 15.) Korm. rendelet) megfelelően köteles vezetni az építési naplót és azt Megrendelőnek és képviselőinek folyamatosan hozzáférhetővé tenni.

A kötelező alkalmassági idők vonatkozásában a 12/1988. (XII.27.) ÉVM-IpM-KM-MÉM-KVM együttes rendeletben foglaltakat kell alkalmazni.

A Vállalkozó kötelezettséget vállal arra, hogy az általa Megrendelő részére átadott, beépített berendezések gyártójával együttműködik a Szerződés teljesítése érdekében, és mindent megtesz annak érdekében, hogy a gyártó cég teljes körű gyártói támogatása, a megvalósult rendszerek, eszközök alkatrész ellátása valamint a berendezések szervizelése a Szerződés teljes időtartama alatt biztosított legyen.

A Vállalkozó tisztában van a Megrendelőnek a Szerződésben meghatározott teljesítési határidő megtartásához fűződő kiemelten fontos érdekével. A Szerződés rendelkezéseit, így különösen az abban foglalt határidőket ennek ismeretében vállalja el.

A Vállalkozó kijelenti és szavatolja, hogy ő maga, illetve alvállalkozói, közreműködői a jelen Szerződés szerinti munka elvégzéséhez szükséges, arra jogosító valamennyi szakirányú végzettséggel rendelkeznek.

A Vállalkozó a szerződéskötést követően átadja azon szakemberek névsorát, akiknek a szerződés teljesítése során az Országházban kell tevékenykedniük. Amennyiben bármely szakember ellen kifogás merül fel, úgy köteles helyette más személyt kijelölni. Az Országgyűlés Hivatalában munkát végző személyek hozzájárulnak ahhoz, hogy személyes adataikat az Országgyűlési Őrség ellenőrizze, kezelje.

A Vállalkozó kötelezettsége a munkaterület átvételének időpontjától, a munkavégzés teljes időtartama alatt, a munkavédelem megszervezése, az egészségvédő-, óvó rendszabályok, valamint az Országházban és az Országgyűlés Irodaházában érvényes, - a jelen Szerződés mellékletét képező - speciális munkarendi, munka- és tűzvédelmi rendszabályok betartása.

A kivitelezés, munkavégzés során keletkező hulladékok - az építőipari tevékenységre vonatkozó jogszabályoknak, és a környezetvédelmi illetve egyéb hatályos előírásoknak megfelelő - kezelése a Vállalkozó kötelezettsége, e feladatok, munkák költségét a vállalkozói díj illetve a karbantartás (és szivárgásvizsgálati szolgáltatások) díja tartalmazza. A Vállalkozó az elbontott, de hulladéknak nem minősülő eszközöket, berendezéseket a Megrendelő részére átadja, az átadásról jegyzőkönyvet vesznek fel a szerződő felek.

A Vállalkozó tevékenysége során a munkaterületet köteles a napi munkavégzést követően olyan állapotba hozni, hogy a Megrendelő hivatali működését indokolatlan mértékben ne korlátozza.

A Megrendelő a Vállalkozó részére díjmentesen biztosít anyagok és eszközök tárolásához szükséges, biztonságosan zárható helyiséget, valamint víz-, csatorna- és áramcsatlakozási lehetőséget. A helyiségekben tárolt termékek és eszközök őrzése a Vállalkozó feladatát képezi, azok eltűnéséből, rongálódásából eredő károkért Megrendelőt semmiféle felelősség nem terheli.

A Szerződés teljesítésében részt vevőkre a Kbt. 138-139. §-t alkalmazni kell.

A Vállalkozó csak szerződésszerű teljesítés esetén hivatkozhat referenciaként a Megrendelőre. Az esetleges szerződésszegés tényét a Megrendelő feltünteti a referencia nyilatkozatban.

1. **Záró rendelkezések**
2. Jelen Szerződés az aláírása napjától hatályos.
3. A Megrendelő és a Vállalkozó köteles minden lehetséges erőfeszítést megtenni annak érdekében, hogy a jelen Szerződéssel, illetve annak teljesítésével kapcsolatban köztük felmerülő nézeteltérést vagy vitát békés úton, közvetlen tárgyalások útján rendezzenek. Amennyiben e közvetlen tárgyalások a megkezdésüket követő 10. munkanapig nem vezetnek eredményre, úgy a jelen szerződéssel kapcsolatban felmerült vitát illetően a magyar polgári perrendtartásról
4. A jelen Szerződésben nem szabályozottak tekintetében a vonatkozó, hatályos, magyar jogszabályokat kell alkalmazni.
5. A Felek a Szerződést kizárólag a Kbt. 141. §-ában meghatározottak figyelembevételével, írásban, közös megegyezéssel, a Szerződés aláírására jogosult személyek aláírásával jogosultak módosítani. A Felek nem tekintik a Kbt. 141. §-a szerinti szerződésmódosításnak az időbeli ütemezésnek (kivitelezés ütemezésének) a kötbérterhes határidőt nem érintő módosítását.
6. Az államháztartásról szóló törvény végrehajtásáról szóló 368/2011. (XII. 31.) Korm. rendelet 50. § (1a) bekezdésében foglaltaknak megfelelően Vállalkozó kijelenti, hogy átlátható szervezetnek minősül. A Vállalkozó a jelen pont illetve a Szerződés vonatkozó melléklete szerinti nyilatkozatában foglaltak változása esetén arról haladéktalanul köteles a Megrendelőt tájékoztatni. A valótlan tartalmú nyilatkozat alapján kötött visszterhes szerződést a Megrendelő azonnali hatállyal felmondja vagy - ha a szerződés teljesítésére még nem került sor - a szerződéstől eláll. Az átláthatósággal kapcsolatos vállalkozói nyilatkozat jelen szerződés mellékletét képezi.
7. A jelen szerződés mellékletét képezi az Országgyűlés Hivatala által az Országház 0,4 kV-os erőátviteli berendezések felújítása és cseréje (655/2016.) tárgyban lefolytatott közbeszerzési eljárás ajánlattételi felhívása, egyéb közbeszerzési dokumentumai, tárgyalási jegyzőkönyvei, a nyertes ajánlat, valamint valamennyi az eljárással kapcsolatban keletkezett dokumentum, irat, azonban azok fizikailag nem kerülnek csatolásra a szerződéshez.
8. A Felek a Szerződést elolvasás és értelmezés után, a mellékletek áttanulmányozását követően, mint akaratukkal mindenben megegyezőt, jóváhagyólag aláírják.
9. Jelen szerződés 5 eredeti példányban készült, amelyből három példány a Megrendelőt, kettő példány a Vállalkozót illeti meg.
10. **A jelen Szerződés elválaszthatatlan mellékletei:**
11. Műszaki tartalom
12. Költségvetés
13. Organizációs ütemterv, leírás
14. Nyilatkozatminta a Szerződés teljesítésében részt vevő alvállalkozókról
15. Nyilatkozatminta a Vállalkozót és az alvállalkozókat megillető összegekről
16. Az Országház és az Országgyűlés Hivatala által használt munka rendi, munka- és tűzvédelmi rendszabályok
17. Átláthatósági nyilatkozat

Budapest, 2016.

Megrendelő képviseletében: Vállalkozó képviseletében: